এই যে ইট-কাঠ-পাথরের কাঠখোট্টা পরিবেশেও শীতের নববর্ষ রূপময়-বর্ণময় পরিবেশ তৈরি করে এর উপভোগ্যতাই আলাদা। রোদের অগ্নিœদাহে ঘর্মাক্ত বৈশাখি নববর্ষের সঙ্গে এর আমেজ ও রূপময়তার অনেক তফাৎ। তাই আমি মাঝে মাঝে লিখি, আকবর বাদশাও নেই, তার রাজত্বের বাস্তবতাও নেই। আমরা তাহলে প্রাচীন অঘ্রানে (অগ্র+হায়ণ) শুরু নববর্ষে ফিরে যাই না কেন? মাসটা তো কৃষ্টি প্রকৃতি ও কৃষি সমাজের জন্যও আনন্দের। ওটা নবান্নের মাস। নতুন ধান ও নতুন গুড়ের কল্যাণে পিঠে-পায়েসের উপভোগ্য, সুগন্ধে সুস্বাদু সময়, তাতে অবশ্য অনেকের আপত্তি আকবরি ঐতিহ্যের কারণে।